Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 376

2. Légiforgalmi irányító szakszolgálati engedély 2.1. Légiforgalmi irányító szakszolgálati engedély megszerzésének és hosszabbításának feltételei: 2.1.1. Életkor: betöltött 21. életév. 2.1.2. Iskolai végzettség: felsőfokú. 2.1.3. Nyelvismeret: A vagy C típusú középfokú, vagy ezzel egyenértékű államilag elismert angol nyelvvizsga. 2.1.4. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — légijog, — repülési szabályok, légiforgalmi szolgálatok, a léginavigációs szolgálatok eljárásai, — rádió és elektrotechnika, — radartechnika, — léginavigáció, — repülésmeteorológia, — repülőgéptípusok és működési jellemzői. 2.1.4.1. A fentiekben meghatározott ismeretekből eredményes vizsgát tett jelöltnek az irányítói tevékenység ellátáshoz meg kell szereznie az alábbi képesítések valamelyikét — gyakornok irányító, — repülőtéri irányító, — bevezető irányító — körzeti irányító. 2.2. Gyakornok irányító képesítés 2.2.1. Gyakornok irányító képesítés megszerzésének feltételei: 2.2.2. Jogosultság: Sikeres vizsga alapján az engedélyes jogosult a 2.1.4.1. b)—d) pontban meghatározott szakterületen valós körülmények között légiforgalmi irányító szakszolgálatot teljesíteni az adott szakterületre szakszolgálati engedéllyel és oktató jogosítással rendelkező személy felügyelete mellett. 2.3. Repülőtéri irányító képesítés 2.3.1. Repülőtéri irányító képesítés megszerzésének és hosszabbításának feltételei: 2.3.1.1. Szakismeret: A pályázónak hatósági vizsgabizottság előtt bizonyítania kell, hogy, az engedélyben biztosított jogköröknek megfelelő szinten ismeri az alábbiakat: — helyi repülőtérrend, 2001/13. szám — helyi légiforgalom jellegzetességei, műszeres indulási, megközelítési és megszakított megközelítési eljárások, — látvarepülési szabályok szerint működő légijárművek indulási, megközelítési és várakozási eljárásai, — a repülőtéri irányító egység és az együttműködő légiforgalmi irányító egységek és szolgálatok közötti eljárások, — a repülőtéri körzet földrajzi viszonyai és kiemelkedő tereptárgyai, — segélyszolgálatok riasztásának helyi eljárási, a rendelkezésre álló eszközök, — a repülőtér 50 km-es körzetének időjárási jellegzetességei, — repülésmeteorológiai információk, azok értékelése, — a rendelkezésre álló léginavigációs és egyéb műszaki eszközök, azok felhasználásának szabályai, kezelésük, — radar eljárások alkalmazása a helyi körülmények szerint, — gurító radar használata a helyi eljárásoknak megfelelően, — az együttműködő irányító egységek irányítási eljárásai, — szimulált repülőtéri forgalom irányítása. 2.3.1.2. Tapasztalat: Oktató irányító felügyelete alatt legalább 300, de nem több mint 600 órás kielégítő szakszolgálat ellátása a kérelmet megelőző 12 hónapos időtartamon belül. 2.3.1.3. Gyakorlati vizsga: A pályázónak gyakorlati vizsga keretében a hatóság előtt bizonyítania kell, hogy alkalmas a repülőtéri irányító számára előírt feladatok önálló ellátására. 2.3.1.4. Hosszabbítás: Az üzemben tartónak igazolnia kell, hogy az engedélyesnek a megelőző 24 hónap során 6 hónapnál hosszabb folyamatos munkamegszakítása nem volt. Ha a megelőző 24 hónap során a munka folyamatos megszakításának időtartama meghaladja a 6 hónapot, szakismeretből vizsgáznia kell. 2.3.2. Jogosultság: Sikeres vizsga alapján az engedélyes jogosult repülőtéri irányítói feladatok ellátására azon repülőtéren, ahol a gyakorlati vizsgát tette. 2.4. Bevezető irányító képesítés 2.4.1. Bevezető irányító képesítés megszerzésének és hosszabbításának feltételei 2.4.1.1. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — a közelkörzet légiforgalmának irányítására létrehozott irányítói szektorok feladat és irányítási szabályai, — a helyi légiforgalom jellegzetességei, műszeres indulási, megközelítési, valamint várakozási eljárások, — a közelkörzetben található repülőterek és az ottani légiforgalom jellege, — a bevezető irányító egység és az együttműködő légiforgalmi irányító egységek és szolgálatok közötti eljárások, — a közelkörzet földrajzi viszonyai és kiemelkedő tereptárgyai, — kutatási és mentési eljárások a riasztás helyi eljárásai, — a közelkörzet középpontjától mért 200 km-es sugarú terület időjárási jellegzetességei, a rendelkezésre álló meteorológiai információk és azok értékelése, — a rendelkezésre álló műszaki eszközök és azok felhasználásának szabályai, kezelésük, — a körzetben telepített és a légiforgalmi irányítás célját szolgáló rádiónavigációs és hírközlő berendezések üzemeltetési adatai és felhasználásuk, — a közelkörzetben alkalmazott radarirányítói eljárások, — radarirányítás esetén a közelkörzeten belül kiadható legalacsonyabb magasságok, — közelkörzet légtere alatt elhelyezkedő repülőterek és azok légtereiben alkalmazott eljárások. 2.4.1.2. Tapasztalat: Oktató irányító felügyelete alatt legalább 400 órás bevezető irányító szakszolgálat ellátása a kérelmet közvetlenül megelőző 12 hónapon belül. 2.4.1.3. Gyakorlati vizsga: A pályázónak gyakorlati vizsga keretében a hatóság előtt bizonyítania kell, hogy alkalmas a bevezető irányítói feladatok önálló ellátására. 2.4.1.4. Hosszabbítás: — Az üzemben tartónak igazolnia kell, hogy az engedélyesnek a megelőző 24 hónap során a szakszolgálatban 6 hónapnál hosszabb folyamatos munkamegszakítása nem volt. — Ha a megelőző 24 hónap során a munka folyamatos megszakításának időtartama meghaladja a 6 hónapot, szakismereti vizsgát kell letennie. 2.4.2. Jogosultság: Sikeres vizsga alapján az engedélyes jogosult bevezető eljárás- és radarirányítói feladatok ellátására a közelkörzet légterében (TMA), ahol az előírt gyakorlati vizsgát tette. 2.5. Körzeti irányító képesítés 2.5.1. Körzeti irányító képesítés megszerzésének és hosszabbításának feltételei: 2.5.1.1. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosítot t jogkörnek megfelelő szinten ismeri az alábbiakat: — a körzet légiforgalmának irányítására létrehozott irányítói szektorok, ellenőrzött légterek, várakozási eljárások, — a körzet légiforgalmának jellegzetességei, a körzet polgári repülőterei és az ott folyó légiforgalom jellege, — a körzeti irányító központ és az együttműködő légiforgalmi irányítói egységek és egyéb szolgálatok közötti eljárások, — kutatási és mentési eljárások, a riasztás helyi eljárásai, — a terület általános időjárási jellemzőik a rendelkezésre álló meteorológiai információk és felhasználásai, — a rendelkezésre álló műszaki eszközök és azok felhasználásának szabályai, kezelésük, 2001/13. szám — a körzetben telepített és a légiforgalmi irányítás céljára szolgáló rádiónavigációs és hírközlő berendezések üzemeltetési adatai és felhasználásuk, — az együttműködő irányító egységek irányítási eljárásai, — a körzetben alkalmazott radarirányítói eljárások, — szimulált körzeti légiforgalom irányítása radar segítségével. 2.5.1.2. Tapasztalat: Oktató irányító felügyelete alatt legalább 400, de nem több mint 800 órás kielégítő radarirányítói szakszolgálat ellátása a kérelmet megelőző 12 hónapos időtartamon belül. 2.5.1.3. Gyakorlati vizsga: A pályázónak gyakorlati vizsga keretében a hatóság előtt bizonyítania kell, hogy alkalmas körzeti irányítói feladatok ellátására. 2.5.1.4. Hosszabbítás: Az üzemben tartónak igazolnia kell, hogy az engedélyesnek a megelőző 24 hónap során 6 hónapnál hosszabb folyamatos munkamegszakítása nem volt. Ha a megelőző 24 hónap során a munka folyamatos megszakításának időtartama meghaladja a 6 hónapot, szakismereti vizsgát kell letennie. 2.5.2. Jogosultság: Sikeres vizsga alapján az engedélyes jogosult: A szakismereti és gyakorlati vizsga szerinti körzetben eljárásirányítói és radarirányítói feladatok ellátására. 2.6. Oktató jogosítás 2.6.1. Oktató jogosítás megszerzésének és hosszabbításának feltételei: 2.6.1.1. Szakismeret: A pályázónak hatósági vizsgabizottság előtt bizonyítani kell az oktatási feladatra való alkalmasságát, valamint az oktatási célnak megfelelően kért képesítéshez szükséges ismeretek ismeretét, továbbá jártasságát — a légiforgalmi irányítói eljárásokban, különös tekintettel a kiképzés alatt állók által elkövethető hibákra, azok kijavítására, — a repülési szabályok és műszaki berendezések alkalmazásában, — az oktatási és vizsgáztatási módszertanban. 2.6.1.2. Tapasztalat: A pályázónak 5 év a képesítésnek megfelelő légiforgalmi irányítói tapasztalattal kell rendelkeznie. 2.6.1.3. Gyakorlati vizsga: A pályázónak gyakorlati vizsga keretében a hatóság előtt bizonyítania kell, hogy

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes